
 LENGVOJO KROVININIO N1 KATEGORIJOS AUTOMOBILIO PIRKIMO
TECHNINĖ UŽDUOTIS

I SKYRIUS
BENDROSIOS NUOSTATOS

1. Visagino savivaldybės administracija (toliau – Perkančioji organizacija) numato pirkti lengvąjį krovininį N1 kategorijos automobilį. Šio pirkimo tikslas – sudaryti pirkimo sutartį, leidžiančią įsigyti Perkančiajai organizacijai reikalingą prekę racionaliai naudojant tam skirtas lėšas.
2. Krovininis automobilis turi būti pristatytas ne vėliau kaip per 6 mėnesius nuo pirkimo–pardavimo sutarties įsigaliojimo dienos. 
3. Perkančiosios organizacijos kontaktinis asmuo – Valdemar Jurkin, Visagino savivaldybės administracijos Aplinkos tvarkymo skyriaus vedėjo pavaduotojas, tel. +370 617 13533.

II SKYRIUS
PIRKIMO OBJEKTAS

4. Pirkimo objektas – lengvasis krovininis N1 kategorijos automobilis (toliau – Automobilis). Automobilis turi būti paruoštas eksploatacijai ir pristatytas adresu: Taikos pr. 5, Visaginas.
	Privalomi techniniai reikalavimai

	
	Lengvasis krovininis N1 kategorijos automobilis

	4.1.
	Automobilis turi būti naujas, anksčiau nenaudotas pagal paskirtį, pagamintas ne anksčiau kaip 2025 metais. Leidžiama tik gamintojo, transportavimo parengimo ir registravimo metu susidariusi rida, neviršijanti 500 km. 

	4.2.
	Automobilio kategorija – N1.

	4.3.
	Automobilis sukomplektuotas su dviguba kabina, bortine platforma ir tentu turi būti teisės aktų nustatyta tvarka patvirtintas, priskirtas N1 kategorijai ir tinkamas registruoti Lietuvos Respublikos kelių transporto priemonių registre.

	4.4.
	Keleivių skaičius (neskaitant vairuotojo) be papildomai įrengiamų vietų – ne mažiau kaip 6.

	4.5.
	Durų skaičius – ne mažiau kaip 4.

	4.6.
	Baterijos naudingoji talpa – ne mažesnė kaip 60 kWh.

	4.7.
	Automobilio kuro tipas – elektra.

	4.8.
	Variklio galia – gamintojo deklaruojama didžiausia elektrinės pavaros sistemos galia ne mažesnė kaip 120 kW.

	4.9.
	Turi būti gamyklinė salono šildymo sistema, užtikrinanti vairuotojo ir keleivių zonų šildymą.

	4.10.
	Automobilio spalva – bet kuris gamintojo siūlomas pilkos/juodos/mėlynos/rudos spalvos atspalvis

	4.11.
	Turi būti vilkimo kablys priekabos prikabinimo įrangai su laidų pyne, jungtimi.

	4.12.
	Turi būti priekinės vairuotojo ir keleivio oro pagalvės.

	4.13.
	Turi būti centrinis užraktas su nuotoliniu valdymu (du raktai).

	4.14.
	LED automatinės dienos šviesos.

	4.15.
	Varantieji ratai – priekiniai arba visi varantieji ratai.

	4.16.
	Turi būti atsarginis ratas standartinio dydžio (analogiškas automobilio ratams), atsarginio rato keitimo įrankiai (raktas, domkratas).

	4.17.
	Padangų dydis – ne mažesnis kaip 205/75 R16C. Padangos turi būti skirtos komercinėms transporto priemonėms, gamintojo patvirtinto dydžio, ir turėti transporto priemonės masei tinkamus apkrovos bei greičio indeksus.

	4.18.
	Visiškai įkrautos baterijos Automobilio nuvažiuojamas atstumas – gamintojo pagal WLTP kombinuotą ciklą deklaruojamas konkrečiai siūlomai, galutinai sukomplektuotai ir registruojamai transporto priemonės versijai – ne mažesnis kaip 300 km.

	4.19.
	Radijo imtuvas. 

	4.20.
	Elektra reguliuojami ir šildomi šoniniai galinio vaizdo veidrodėliai.

	4.21.
	Bortinės platformos ilgis – nuo 2700 mm iki 3300 mm, platformos bortų aukštis – nuo 400 mm iki 500 mm

	4.22.
	Galinis platformos bortas turi būti atverčiamas žemyn ir turėti saugius fiksavimo mechanizmus.

	4.23.
	Platformos grindų danga – neslidi, atspari mechaniniams pažeidimams.

	4.24.
	Tentas turi dengti visą platformos plotą ir apsaugoti krovinį nuo kritulių. Tento medžiaga turi būti atspari vandeniui, UV spinduliams ir temperatūrų pokyčiams. Karkasas – metalinis, apsaugotas nuo korozijos. Naudingasis vidaus aukštis nuo platformos grindų – ne mažiau kaip 1700 mm. Bendras Automobilio aukštis su platforma turi būti ne didesnis kaip 2900 mm. Bendras galutinai sukomplektuoto Automobilio aukštis su platforma, tento karkasu ir tentu turi būti ne didesnis kaip 2900 mm. 

	4.25.
	Garantinis terminas visam galutinai sukomplektuotam Automobiliui, platformai, bortams, tentui, karkasui, vilkimo, įkrovimo įrangai ir baterijai – ne trumpesnis kaip 3 metai arba 100 000 km ridos, priklausomai nuo to, kas įvyks anksčiau. 

	4.26.
	Vartotojo instrukcija lietuvių kalba (pateikiama kartu su automobilio perdavimo – priėmimo aktu).

	4.27.
	Tiekėjas įsipareigoja savo sąskaita įregistruoti Automobilį Lietuvos Respublikos kelių transporto priemonių registre perkančiosios organizacijos vardu (įgaliojimas bus suteiktas). Įregistravimas turi būti atliktas iki prekės perdavimo-perėmimo akto pasirašymo. Registruojama visiškai sukomplektuotas Automobilis su įrengta dviguba kabina, platforma, tentu ir kita sutartyje numatyta įranga. Automobilio registracijos liudijime turi būti nurodyta N1 kategorija ir faktinis sėdimų vietų skaičius.

	4.28.
	Automobilis privalo būti taip sukomplektuotas, kad jį būtų galima be papildomų priemonių eksploatuoti Lietuvos Respublikos teritorijoje. Kartu su automobiliu turi būti pateikiami teisės aktų reikalavimus atitinkantys gesintuvas, pirmosios pagalbos rinkinys, avarinio sustojimo ženklas ir liemenė su šviesą atspindinčiais elementais. Visa privaloma įranga turi būti nauja, nepažeista ir Automobilio perdavimo dieną turėti galiojančius naudojimo terminus, jeigu tokie terminai taikomi.

	4.29.
	Automobilyje turi būti AC „Type 2“ ir DC „CCS Combo 2“ įkrovimo lizdai. Gamintojo deklaruojama didžiausia priimama AC įkrovimo galia – ne mažesnė kaip 10 kW, DC – ne mažesnė kaip 100 kW. Kartu su automobiliu turi būti pateiktas ne trumpesnis kaip 5 m „Type 2–Type 2“ Mode 3 įkrovimo kabelis ir ne trumpesnis kaip 5 m nešiojamasis trifazis Mode 2 įkrovimo įrenginys, nurodant tinklo kištuko tipą, vardinę srovę ir galią. 

	
	Aplinkosauginiai kriterijai

	4.30.
	Aplinkosauginiai kriterijai Automobiliui nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 10 punktu, pagal kurį perkama transporto priemonė turi atitikti Alternatyviųjų degalų įstatymo 2 straipsnio 16 dalyje nustatytą apibrėžtį, t. y.  turi būti transporto priemonė, kurios išmetamo anglies dioksido (CO₂) kiekis yra 0 g/km. (Transporto priemonė turi atitikti pasiūlymų pateikimo termino pabaigos dieną galiojančius transporto priemonėms taikomus minimalius aplinkos apsaugos kriterijus.)

	
	



5. Sutarties vykdymo sąlyga – tiekėjas įsipareigoja, kad garantinį aptarnavimą atliks  gamintojo įgaliotas techninio aptarnavimo centras. Jeigu centras yra toliau kaip 160 km atstumu keliu nuo Taikos pr. 5, Visaginas, tiekėjas garantiniu laikotarpiu savo sąskaita užtikrina automobilio paėmimą, pristatymą į servisą ir grąžinimą. Tiekėjas pasiūlyme turi nurodyti gamintojo įgalioto techninio aptarnavimo centro pavadinimą, adresą ir atstumą iki jo. 
6. Tiekėjas privalo atidžiai išnagrinėti visus pirkimo dokumentus ir pateiktus jų paaiškinimus. Tiekėjui laimėjus konkursą, jokie jo reikalavimai pakeisti pasiūlymo kainą ar sąlygas dėl padarytų klaidų ar praleidimų nebus priimami.

